Кыргыз Республикасынын

Билим берүү жана илим министрлигинин

буйругуна тиркеме

от «\_\_\_» \_\_\_\_\_\_\_\_\_\_\_\_\_\_ 2021 г.

 № \_\_\_\_\_\_\_\_

**КЫРГЫЗ РЕСПУБЛИКАСЫНЫН БИЛИМ**

**БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮСҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**Даярдоонун багыты: 540300 – ЖАШТАР МЕНЕН ИШТӨӨНY УЮШТУРУУ**

**Квалификациясы:** **Бакалавр**

**Бишкек 2021**

1. **Жалпы жоболор**

 **1.1.** Жогорку кесиптик билим берүүнүн **540300 – Жаштар менен иштɵɵнү уюштуруу** багыты багыты боюнча Мамлекеттик билим берүү стандарты “Билим берүү жөнүндө” Мыйзамга жана билим берүү чөйрөсүндөгү Кыргыз Республикасынын башка ченемдик укуктук актыларына ылайык Кыргыз республикасынын билим берүү жаатындагы ыйгарым укуктуу мамлекеттик органы тарабынан иштелип чыкты жана Кыргыз Республикасынын Министрлер Кабинетинен аныктаган тартипте бекитилди.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык ЖОЖдор үчүн менчигинин түрүнө жана ведомстволук таандыгына карабастан милдеттүү болуп эсептелет.

**1.2. Терминдер, аныктамалар, белгилер, кыскартуулар.** Жогорку кесиптик билим берүүнүн ушул Мамлекеттик билим берүү стандартында терминдер жана аныктамалар Кыргыз Республикасынын "Билим берүү жөнүндө" Мыйзамына жана мыйзамда белгиленген тартипте күчүнө кирген жогорку кесиптик билим берүү тармагындагы Кыргыз Республикасы мүчө болгон эл аралык келишимдерге ылайык колдонулат.

- ***негизги билим берүү программасы*** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- ***даярдоонун багыты*** - ар түрдүү профилдеги, фундаменталдуу даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

*-* ***профиль*** - негизги билим берүү программасынын конкреттүү бир түргө багытталышы жана (же) кесиптик иш объектти;

 - ***компетенция*** – окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап;

- ***бакалавр*** – магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деңгээли;

- ***магистр*** – аспирантурага жана (же) базалык докторантурага (PhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деңгээли;

- ***кредит (зачеттук бирдик)*** - негизги кесиптик билим берүү программасынын сыйымдуулугунун шарттуу өлчөмү;

*-* ***окутуунун натыйжалары*** - негизги билим берүү программасы /модулу боюнча окуунун натыйжасында ээ болгон компетенциялар.

*-* ***жалпы илимий компетенциялар*** *-* кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- ***инструменталдык компетенциялар*** – когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- ***социалдык - инсандык жана жалпы маданий компетенциялар*** – ой-сезимдерин жана мамилелесин билдирүүгө, сын көз менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

*-* ***кесиптик стандарт*** - кесиптик иштин конкреттүү түрүнүн чегинде, анын

 мазмунуна жана сапатына карата талаптарды белгилөөчү, кызматкер кайсы иште болсо да, кайсы уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр**.

 Ушул Мамлекеттик билим берүү стандартында төмөндөгү кыскартуулар колдонулат:

 **МББС** - Мамлекеттик билим берүү стандарты;

 **ЖКББ** - жогорку кесиптик билим берүү;

 **НББП -** негизги билим берүү программасы;

 **ОМБ** - окуу-методикалык бирикмелер;

 **ЖИК** - жалпы илимий компетенциялар;

 **ИК** - инструменталдык компетенциялар;

 **КК** - кесиптик компетенциялар;

 **СИЖМК** - социалдык-инсандык жана жалпы маданий компетенциялар.

**2. Колдонуу тармагы**

**2.1.** Ушул Жогорку кесиптик билим берүүнүн мамлекеттик билим берүү стандарты **540300 – Жаштар менен иштɵɵнү уюштуруу** бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруучулук-методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын(мындан ары-жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** Ушул ЖКББ МББСын **540300 – Жаштар менен иштɵɵнү уюштуруу** багыты боюнча негизги пайдалануучулар төмөнкүлөр болуп саналат:

 - жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

 - жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

 - тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

 - Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

 - жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

 - аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдары;

 - билим берүү программаларын жана уюмдарын аккредитациялоочу агенттиктер.

**2.3. Абитуриенттердин даярдыгынын деңгээлине талаптар.**

**2.3.1.** "Бакалавр" квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

**2.3.2.** Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

 **3.1.** Кыргыз Республикасында**540300 – Жаштар менен иштɵɵнү уюштуруу** даярдоо багыты менен:

 -бакалаврларды даярдоо боюнча ЖКББ НББП;

 - магистрлерди даярдоо боюнча ЖКББ НББП ишке ашырылат.

 Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

 Бакалаврларды даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/ сектордук алкактарынын негизинде аныкталат.

**3.2.** Жалпы орто билимдин базасында күндүзгү окутуу формасында бакалаврларды**540300 – Жаштар менен иштɵɵнү уюштуруу** даярдоо боюнча ЖКББ НББП өздөштүрүүнүн ченемдик мөөнөтү 4 жылдан кем эмес убакытты түзөт.

 Окутуунун күндүзгү-сырткы (кечки) жана сырткы формалары боюнча, ошондой эле окутуунун ар түрдүү формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга көбөйтүлөт.

 Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана(же) жогорку билимди алып жаткан учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым- жартылай кайра аттестациялоонун(кайра зачет тапшыруунун) жыйынтыгы менен аныкталат.

 Орто кесиптик билим берүүнүн профилинин жогорку кесиптик билим берүү профилине шайкештиги жож тарабынан өз алдынча аныкталат.

 Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү тездетилген пр.ограммаларды ишке ашыруунун алкагында 3 жылдан кем эмес убакытты түзөт

 Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

 Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

 Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети тарабынан белгиленет.

**3.3.** **Бакалаврларды даярдоодогу** **ЖКББ НББПны өздөштүрүүнүн жалпы эмгек сыйымдуулугу** 240тан кем эмес кредитке барабар.

 Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

 Бир окуу семестринин эмгек сыйымдуулугу 30дан кем эмес кредитке барабар.

 Бир кредит студенттин окуу ишинин 30саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

 Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

Окутуунун бүтүрүүчү жылынын эмгек сыйымдуулугу НББП программасынын жалпы эмгек сыйымдуулугун камсыздоо зарылдыгын эске алуу менен аныкталат.

**3.4.** ЖКББ НББПнын инсанды окутуу жана тарбиялоо жаатындагы даярдоонун **540300 – Жаштар менен иштɵɵнү уюштуруу** багыттары боюнча максаттары.

**3.4.1.** ЖКББ НББПнын окутуу жаатындагы даярдоонун **540300 – Жаштар менен иштɵɵнү уюштуруу** багыты боюнча максаты болуп жер үстүндөгү транспорттук-технологиялык машиналарды жана комплекстерди конструкциялоо, экплуатациялоо жана оңдоо жаатында бакалаврларды практикалык ишмердиктеги жыйынтыктарга жетишүүгө багытталган кесиптик компетенцияларды калыптоо жана студенттердин өздүк сапатын өнүктүрүү жолу менен ар туркун кесиптик ишмердикке даярдоо болуп эсептелет.

**3.4.2.** ЖКББ НББПнын инсанды тарбиялоо жаатындагы даярдоонун **540300 – Жаштар менен иштɵɵнү уюштуруу** багыты боюнча максаты болуп максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б. эсептелинет.

**3.5. Бүтүрүүчүлөрдүн кесиптик иш чөйрөсү.** Бүтүрүүчүлөрдүн кесиптик иш чөйрөсү **540300 – Жаштар менен иштɵɵнү уюштуруу** даярдоо багыты боюнча төмөнкүлөрдү камтыйт:

* жаштар бирикмелери менен иштөө;
* жаштардын формалдуу эмес топтору, жаштардын жана балдардын коомдук бирикмелери менен өз ара иш жүргүзүү;
* жаштар арасындагы асоциалдык көрүнүштөрдүн алдын алуу;
* жаш үй-бүлөлөрдү колдоо боюнча комплекстүү чараларды ишке ашыруу;
* жаштарды маалымат менен камсыз кылуу, жаштар ЖМКлары менен жүргүзүү;
* эл аралык жаштар кызматташтыгын өнүктүрүү;
* жаштарга жарандык-патриоттук тарбия берүү;
* жаштар арасында массалык спортту өнүктүрүү.

 Бүтүрүүчүлөрдүн билиминин жана жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана(же) чөйрөлөрүндө кесиптик ишти жүзөгө ашыра алат.

**3.6. Бүтүрүүчүлөрдүн кесиптик иш объектилери.**

 Бүтүрүүчүлөрдүн кесиптик ишинин багыты**540300 – Жаштар менен иштɵɵнү уюштуруу** боюнча объектилерден болуп төмөнкүлөр эсептелишет:

* жаштар саясаты боюнча аткаруу бийлигинин аймактык жана муниципалдык органдары;
* жаштар саясаты боюнча мекемелер: жаштарга;
* жаш үй- бүлөлөргө социалдык-психологиялык жардам берүүчү жана социалдык кызмат көрсөтүүчү, жаштарды ишке орноштуруучу, жаш ишкерлерге колдоо көрсөтүүчү борборлор;
* жаштардын пресс-борборлору;
* маалымат менен камсыз кылуу борборлору, жаштарга патриоттук тарбия берүүчү, ден соолугун чыңдоочу, жаштар кыймылдарын колдоочу мекемелер, эл аралык жаштар кызматташтыгын камсыз кылуучу;
* аярдоо, кадрларды кайра даярдоо жана квалификацияны жогорулатуучу, жаштар саясаты боюнча илим-изилдөөчү институттары, жаштардын социалдык жана турак-жай комплекстери;
* жаштардын ар кандай аймактык, жаш курактык, социалдык формалдуу жана формалдуу эмес бирикмелери.

**3.7. Бүтүрүүчүлөрдүн кесиптик иш чөйрөсү.**

* уюштуруу-башкаруучулук;
* маалымат-аналитикалык;
* өндүрүштүк жана социалдык-технологиялык;
* социалдык-долборлоо;
* уюштуруучу-массалык.

 Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте тийиштүү кесиптик стандарттын(эгер болсо) негизинде же жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

**3.8. Бүтүрүүчүлөрдүн кесиптик ишинин маселелери.**

**540300** - **Жаштар менен иштɵɵнү уюштуруу** даярдоо багыты боюнча даярдалган бүтүрүүчү бакалавр кесиптик ишмердүүлүктүн түрүнө карата төмөндөгү маселелерди чечүүсү керек:

**а) уюштуруу-башкаруучулук маселелери**

* жаштардын бирикмелеринде, жашаган, окуган, эс алуу жерлеринде, убактылуу турак жайларында жаштар менен иштерди уюштуруу жана пландоо;
* жаштардын чөйрөсүндөгү көйгөйлүү маселелерди чечүүгө, аларды жумушка орноштурууга, бош убактысын туура пайдаланууга, жашоо – тиричилигиндеги маселелерди башка уюмдар, мекемелер менен эриш – аркак чечүү;
* жаштар саясатындагы маселелер менен, ММК жана жаштар редакциялары аркылуу маалымат менен камсыз кылуу;

**б) маалымат – аналитикалык маселелер**

* маалымат жыйноодо, классификациялоодо статистикалык жана социалдык усулдарды колдонуу;
* маалыматтарды салыштыруу;
* изилденүүчү маселелер боюнча маалыматтык обзорлорду түзүү;
* социалдык маалыматты жыйноонун статистикалык жана социологиялык усулун колдонуу;
* жаштар программаларын ишке ашырууда социалдык долбоорлорго катышуу.

 **в) өндүрүштүк жана социалдык-технологиялык маселелер**

* уюмдарда жаштардын социалдык – психологиялык ыңгайлашууга катышуусу;
* жаштар менен сырткы чөйрөнүн келишпестиктерин жөнгө салууга катышуу;
* кесиптик ишкердүлүктүү жүргүзүүдө социалдык - технологиялык усулдарды колдонуу;
* жаштар менен иштөөнү уюштурууда жаңы инновациялык технологияларды өздөштүрүү.

 **г) социалдык долборлоо маселелери**

* жаштардын чөйрөсүндө аналитикалык долбоорлоонун жана эксперттик маалыматтык ишкердиктин өнүгүшүнө катышуу;
* балдардын, өспүрүмдөрдүн жана жаштардын көйгөйлүү маселелери боюнча долборлорду жана программаларды иштеп чыгуужана ишке ашырууга катышуу;
* жаштар чөйрөсүндөгү инновациялык демилгелерди колдоо.

 **д) уюштуруучу – массалык**

* балдардын жана жаштардын коомдук уюмдарынын жана бирикмелеринин ишмердүүлүгүн уюштурууга катышуу;
* жаштардын атуулдук – патриоттук тарбиясын уюштурууга катышуу;
* жаштардын спорттук уюмдарынын ишкердүүлүгүн уюштурууга көмөктөшүү;
* бош убакытты туура пайдаланууну, уюштурууга катышуу;
* жаштардын эл аралык кызматташуусун өркүндөтүү.

**4. НББПны ишке ашыруунун шарттарына карата жалпы талаптар**

**4.1. Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.**

**4.1.1.** Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

 Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;
* билим берүү программаларын мезгил-мезгили менен рецензиялоонун мониторингинде;
* так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

 **4.1.2.** Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

 Студенттерди жана бүтүрүүчүлөрдү аттестациялоого,бүтүрүүчү квалификациялык иштердин мазмунуна,көлөмүнө жана түзүмүнө коюлуучу талаптар жождун бүтүрүүчүлөрүнүн жыйынтыктоочу мамлекеттик аттестациялоо жөнүндө жобону эске алуу менен аныкталат.

 **4.1.3.** НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

 Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

**4.1.4.** Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

 **4.1.5.** Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

 **4.1.6.** Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

 **4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.**

 **4.2.1.** Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

**4.2.2.** Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

 **4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

**4.2.4.** Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

 **4.3.** Студенттин окуу жүгүнүн максималдуу көлөмү анын аудиториялык жана аудиториядан тышкары (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

 Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35 тен кем эмес пайызды түзөт.

 Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

 **4.4.** Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

 **4.5.** Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

 **4.6.** Окуу жылындагы каникулдук убакыттын жалпы көлөмү 7 жумадан кем эмес болуу керек, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

 **5.1. Бакалаврды даярдоонун НББПсын өздөштүрүүнүн натыйжаларына коюлуучу талаптар.**

 Даярдоонун **540300 – Жаштар менен иштɵɵнү уюштуруу** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4. жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

 ***а) универсалдык:***

 ***жалпы илимий (ЖИК):***

**ЖИК-1.** Курчап турган дүйнө жөнүндө илимий билимдердин системалар бүтүмдүгүнө ээ, жашоо, маданият баалуулуктарына багытталууга жөндөмдүү.

***инструменталдык (ИК):***

**ИК-1.** Иш жүргүзүү жана окуу жаатында мамлекеттик, официалдуу жана чет тилдердин биринде ишкердик маектешүүнү жүргүзүүгө жөндөмдүү;

**ИК-2.** Иш жүргүзүү жана окуу жаатында татаал көйгөйлөрду чечүү үчүн маалымат технологияларын колдонуу менен жаны билимдерди алууга жана колдонууга жөндөмдүү;

**ИК-2.** Кесиптик ишмердикте ишмердүүлүк билимдерге жана көндүмдүктөргө жөндөмдүү.

***социалдык- инсандык жана жалпы маданий (СЖМ):***

**СЖМ-1.** Кээ бир инсандардын жана топтордун кесиптик ишмердигинде максаттарына жетүүсүн камсыздоого жөндөмдүү;

 ***б) кесиптик компетенциялар(КК):***

 **КК-1.** Кесиптик маселелерди чечүүдө математика, табият таануу, гуманитардык жана экономикалык илимдердин негизги ыкмаларын жана мыйзамдарын колдоно билүүгө жөндөмдүү;

 **КК-2.** Тобокелдик, авария, өзгөчө кырдаалдардын кесепеттеринен, катастрофа, табигый кырсыктар жана башка каргашалуу коогалаңдардан өндүрүштүк персоналды жана калкты коргоонун негизги ыкмаларын колдоно билүүгө жөндөмдүү;

 **КК-3.** Өзүнүн кесиптик ишмердигинде терс экологиянын кырсыктарын азайтуу, иш шартын жакшыртуу жана коопсуздукту камсыз кылуу үчүн кесиптик алган билимин пайдалана алууга жөндөмдүү;

 **КК-4.** Башкаруу каражаты катары компьютерде иштей алуу, жалпы кызматтагы программалык каражаттар менен иштөөгө даяр болууга жөндөмдүү.

 Кесиптик компетенциялар ушул ЖКББ МС боюнча НББП программасы багытталган кесиптик ишмердиктин түрүнө(түрлөрүнө) ылайык төмөнкүлөр:

 ***долбоорлоп- конструкциялоо ишмердигинде:***

 **КК-5.**  Стандарттык колдонмо эсептик жана графикалык программдык пакеттерди колдонуу менен техникалык тапшырмага ылайык жер үстүндөгү транспорттук - технологиялык машиналардын жана комплекстердин жаңы же модернизацияланган үлгүлөрүнүн конструктордук- техникалык документтерин түзүүгө аткаруучулар жааматынын курамында катышууга жөндөмдүү;

 **КК-6.**  Долбоорлоо эсептерин алдын ала технико- экономикалык негиздөөнү жүргүзүүгө, жер үстүндөгү транспорттук - технологиялык машиналардын техникалык шарттарынын, стандарттарынын жана техникалык жазылышынын долбоорун иштеп чыгууга аткаруучулар жааматынын курамында катышууга жөндөмдүү.

 ***өндүрүштүк- технологиялык ишмердигинде:***

 **КК-7.**  Жер үстүндөгү транспорттук - технологиялык машиналарды жана алардын технологиялык жабдыгын өндүрүү, модернизациялоо, пайдаланып иштетүү жана техникалык тейлөө үчүн технологиялык документтерди иштеп чыгууга аткаруучулар жааматынын курамында катышууга жөндөмдүү;

 **КК-8.**  Жер үстүндөгү транспорттук - технологиялык машиналарды жана алардын технологиялык жабдыгын сыноого аткаруучулар жааматынын курамында катышууга жөндөмдүү.

 ***уюштуруучулук- башкаруучулук ишмердигинде:***

 **КК-9.**  Жер үстүндөгү транспорттук - технологиялык машиналарды жана алардын технологиялык жабдыгын өндүрүүнү уюштурууга жана пайдаланып иштетүүгө аткаруучулар жааматынын курамында катышууга жөндөмдүү;

 **КК-10.** Пландарды, программаларды, долбоорлорду, сметаларды, нускамаларга арыздарды жана техникалык документтерди түзүү үчүн алгачкы берилиштерди даярдоого катышууга жөндөмдүү;

 **КК-11.**  Авариялардын, катастрофанын, каргашалуу коогалаңдардын жана башка өзгөчө кырдаалдын кесепеттерин жоюу боюнча уюштуруу чараларын иштеп чыгууга аткаруучулар жааматынын курамында катышууга жөндөмдүү*.*

 ***илимий- изилдөө ишмердигинде:***

**КК-12***.* Даярдоо профилине ылайык илимий- техникалык маалыматтарды, ата мекендик жана чет элдик тажрыйбаны системалуу иликтөөгө жөндөмдүү;

 **КК-13***.* Жер үстүндөгү транспорттук - технологиялык машиналарды жана комплекстерди программалык системаларды жана автоматташтырылган долбоорлоонун каражаттарын колдонуу менен моделдөөнү камсыздоону билүү, берилген ыкмалар боюнча жыйынтыктарды талдоо жана иштеп чыгуу менен экспериментерди жүргүзүүгө жөндөмдүү;

 **КК-14***.* Аткарылган тапшырмалар боюнча отчет түзүү боюнча жана изилдөөлөрдүн жана иштелмелердин жыйынтыктарын ишке киргизүү иштерине катышууга жөндөмдүү;

 **КК-15***.* Изилдөө ишмердигинин базалык ыкмаларын колдонуу менен инновациялык долбоорлордун иштерине катышууга жөндөмдүү.

Бакалаврларды даярдоонун билим берүү программаларын иштеп чыгуу учурунда ушул программа багытталган кесиптик ишмердиктин түрүнө ылайык бардык универсалдык компетенциялар, ошондой эле кесиптик компетенциялар программаны окутуу жыйынтыгынын керектүү топтомуна киргизилет. Билим алуучу даярдоо процессинде конкреттүү даярдоо профилине байланыштуу башка (атайын кесиптик) компетенцияларга ээ болушу мүмкүн.

Профиль 5 аталыштан көп эмес сандагы кошумча атайын кесиптик компетенциялар менен аныкталат жана ЖОЖ тарабынан өз алдынча чечилет. Профилдин тизмеги ОУБ тарабынан бекитилет.

 Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/ сектордук алкактарынын негизинде аныкталат***.***

 **5.2. Бакалаврларды даярдоонун НББПнын түзүмүнө талаптар*.***

НББПнын бакалаврларын даярдоонун түзүмүнө төмөнкү блоктор кирет:

**Блок 1 "** **Дисциплиналар (модулдар)"**

**Блок 2 "Практика"**

**Блок 3 "** **Мамлекеттик жыйынтыктоочу аттестация".**

|  |  |
| --- | --- |
| **Бакалаврларды даярдоодогу НББПнын түзүмү** | **Бакалаврларды даярдоодогу НББПнын жана анын блокторунун кредиттердеги көлөмү** |
| **Блок 1** | 1. Гуманитардык, социалдык жана экономикалык цикл
 | 30-40 |
| 1. Математикалык жана табигый илимдердин цикли
 | 12-20 |
| 1. Кесиптик цикл
 | 160-175 |
| **Блок 2** | Практика | **12-17** |
| **Блок 3** | Мамлекеттик жыйынтыктоочу аттестация | **10-15** |
| **Бакалаврларды даярдоо үчүн ЖКББ НББПнын көлөмү** | **240** |

Жож мамлекеттик билим берүү стандартынын талаптарына ылайык бакалаврларды даярдоо үчүн НББПны иштеп чыгат жана улуттук квалификациянын алкактарына ылайык окуу натыйжаларына жетишүү үчүн жооп берет.

Дисциплиналардын (модулдардын) топтомун жана алардын бакалаврды даярдоодоry НББПнын ар бир блоryна тиешелүү эмгек сыйымдуyлуryн жож улуттyк квалификациянын алкактарьнда каралган окутуунун натыйжаларынын жыйындысы түрүндө анын өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2.1.** Бакалаврларды даярдоо НББП төмөнкүлөрдү ишке ашырууну камсыздашы керек:

-гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

**5.2.2.** "Практика" 2 блогу окуу практикасын (таанышуучу, технологиялык, илимий-изилдөө иштери) жана өндүрүштүк практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чсгинде кошумча типтеги практикaны белгилей алат.

**5.2.3.** "Мамлекеттик аттестация" 3 блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

**5.2.4**. Бакалаврларды даярдоодогу НББП алкагында милдеттүү жана элективдүү бөлүк болот.

Бакалаврларды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдыкө инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда, милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

**5.2.5.** Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүн бузулушун түзөтүүнү жана социалдык көнүгүүсүн камсыз кылат.

**5.3. Бакалаврларды даярдоонун НББПсын ишке ашыруунун шарттарына карата талаптар.**

**5.3.1. Окуу процессин кадрлар менен камсыз кылуу.**

 Бакалавтриаттын НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген педагогикалык кадрлар менен камсыз кылынышы керек.

Атайын дисциплиналардын окутуучуларынын, илимдин кандидаты (PhD), доктордун (DSc, DHab) окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Илимдин кандидаты (PhD) же доктору (DSc, DHab) деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 40 пайызын түзүшү керек.

 **5.3.2. Окуу процессин окуу-методикалык жана маалыматтык**

 **камсыз кылуу.**

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеги боюнча түзүлгөн китепканалык фонддорго жетишиши аркылуу камсыз кылынуусу керек. Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

**5.3.3. Окуу процессин материалдык - техникалык жактан камсыз кылуу.**

Бакалаврларды даярдоодогу НББПны ишке ашырууга мүмкүндүк берүүчү зарыл болгон материалдык- техникалык камсыздоонун төмөнкүдөй тизмеси көрсөтүлөт:

 **-** окуу лабораториялары жана заманбап жабдыктар жана приборлор менен атайын жабдылган аудиториялар;

 - полигондор, технологиялык лабораториялар;

 - филиалдардагы заманбап жабдыктар жана приборлор менен атайын жабдылган лабораториялар.

 Бул лабораторияларда төмөнкү дисциплиналар боюнча лабораториялык иштер жүргүзүлөт: информатика, физика, химия, информациялык технологиялар жана автоматташтырып долбоорлоо, инженердик графика, сызма геометрия, теориялык механика, механизмдердин жана машиналардын теориясы, материалдардын каршылыгы, машиналардын тетиктери, гидравлика, жылуулук техникасы, материал таануу, конструкциялык материалдардын технологиясы, электр техникасы жана электроника, метрология, стандартташтыруу жана сертификация, гидравликалык машиналар, «Автокад» системасында долбоорлоонун негиздери, жер үстүндөгү транспорттук-технологиялык машиналарды жана жабдыгын оңдоо жана иштетүү негиздери, жер үстүндөгү транспорттук-технологиялык машиналардын теориясы, жер үстүндөгү транспорттук-технологиялык машиналардын конструкциялары, жер үстүндөгү транспорттук-технологиялык машиналарды сыноо, жер үстүндөгү транспорттук-технологиялык машиналарды колдонуп спецификалык өзгөчө иштерди жүргүзүүнү уюштуруу жана технологиясы;

 Бакалаврларды даярдоонун НББПны ишке ашыруучу жождун лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

**5.3.4. Бүтүрүүчүлөрдү даярдоонун сапатын баалоо.**

 Жогорку окуу жайы бүтүрүүчүлөрдүн даярдоо сапатынын кепилдигин камсыз кылууга милдеттүү.

 НББПын өздөштүрүү сапатын баалоого жетишүүчүлүктү күндөлүк текшерүү, окуучуларды аралык аттестациялоо жана бүтүрүүчүлөрдү жыйынтыктоочу мамлекеттик аттестациялоо кирет.

 Ар бир дисциплина боюнча билимин күндөлүк жана аралык текшерүүнүн конкреттүү формалары жана процедурасы ЖОЖ тарабынан өз алдынча иштелип чыгат жана окуунун биринчи айында окуучуларга маалымат берилет.

 Окуучунун аныкталган НББПнын этаптык талаптарына ылайык келүүчү жеке ийгиликтерин аттестациялоо(күндөлүк текшерүү, окуучуларды аралык аттестациялоо) үчүн типтүү тапшырмаларды, текшерүү иштерин, тесттерди жана башка текшерүү ыкмаларын камтыган, билимин, жөндөмдүүлүгүн жана алган компетенцияларынын деңгээлин аныктоого мүмкүнчүлүк берүүчү баалоо каражаттарынын фонддору түзүлөт. Баалоо каражаттарынын фонддору ЖОЖ тарабынан иштелип чыгат жана бекитилет.

 Жетишүүчүлүктү күндөлүк текшерүү жана окуучуларды аралык аттестациялоо программаларын алардын келечектеги кесиптик ишмердүүлүгүнө максималдуу жакындатуу үчүн шарттар ЖОЖ тарабынан түзүлүүсү зарыл - аны үчүн конкреттүү дисциплинанын окутуучуларынан бөлөк аралык дисциплиналарды окутуучу мугалимдерди, жумуш берүүчүлөрдү ж.б. тышкы эксперт катары активдүү тартуу керек.

 Окуучуларга жалпы окуу процессинин мазмунун, уюштурулуусунун жана сапатын, ошондой эле кээ бир окутуучулардын ишин баалоо мүмкүнчүлүгү берилиш керек.

 Жыйынтыктоочу мамлекеттик аттестациялоого мамлекеттик экзамендерди тапшырууга даярдануу жана тапшыруу, бүтүрүүчү квалификациялык ишти аткаруу жана коргоо кирет(эгерде ЖОЖ бүтүрүүчү квалификациялык ишти жыйынтыктоочу мамлекеттик аттестациялоонун курамына киргизген учурда).

 ЖОЖ бүтүрүүчү квалификациялык ишти жыйынтыктоочу мамлекеттик аттестациялоонун курамына киргизген учурда, бакалаврдык бүтүрүүчү квалификациялык иштин мазмунуна, көлөмүнө жана түзүлүшүнө коюлган талаптар ЖОЖдун профилин эске алуу менен Кыргыз Республикасынын жогорку окуу жайларынын бүтүрүүчүлөрүн жыйынтыктоочу мамлекеттик аттестациялоо тууралуу иштеп жаткан Жобосунун негизинде аныкталат, ошондой эле бакалавриаттын негизги билим берүү программасын өздөштүрүү жыйынтыгына коюлган талаптар ушул ЖКББ Мамлекеттик стандартынын негизинде аныкталат.

 **540300 – Жаштар менен иштɵɵнү уюштуруу** багыты боюнча стандарт Н.Исанов атындагы Кыргыз мамлекеттик курулуш, транспорт жана архитектура университети (КМКТАУ) ЖОЖдун базасында курулуш жана архитектура аймагы боюнча Окуу - методикалык бирикмеси тарабынан иштелип чыккан.

 **ОМБнин төрагасы,** Н. Исанов ат.

 КМКТАУнун биринчи проректору,

т. и. к., доцент Т. Т. Саткыналиев

 **Түзгөндөр:**

**Жооптуу аткаруучу**, т.и.к., доцент,

КМКТАУнун «Транспорттук жана технологиялык

машиналарды эксплуатациялоо»

кафедрасынын доценти Н. А. Раджапова

КМКТАУнун **«**Жаштар менен

иштөөнү уюштуруу жана орус тилин өнүктүрүү»

кафедрасынын ф.и.к, доцент К.С. Караханиди

КРсынын Өкмɵтүнүн алдындагы

Миграция боюнча Мамлекеттик Кызматы А.А. Идрисов

КР элдик ассамблеясынын

Координациялык кенещтин

төрагасынын орун басары З.Х. Шидакова

КР Профсоюздук БК ББ жана

илим бɵлүмүнүн жетекчиси В.А. Бредихина

КР СС Министрлигинин статс-катчысы

т.и.к., доцент К.Т. Шадыханов